Gilles De Bilde

Gilles De Bilde (lahir 8 Jun 1971) merupakan bekas pemain bola sepak Belgium yang bermain di posisi penyerang. Beliau telah bermain untuk kelab Eendracht Aalst, Anderlecht, PSV, Sheffield Wednesday, Aston Villa, Lierse dan Willebroek-Meerhof. 

Beliau telah mengumpul sebanyak 25 kaps untuk Belgium.

Kerjaya kelab
Di Eendracht Aalst, beliau memenangi anugerah Pemain Terbaik Belgium pada 1994 dan menjaringkan 21 gol dalam 33 perlawanan liga keitka musim 1994-95. Pada satu perlawanan menentang Anderlecht dan Aalst pada Disember 1996, beliau telah menumbuk pemain Krist Porte di muka yang menyebabkan pemaoin tersebut mengalami keretakan hidung dan kecederaan mata. Sebelum ini, De Bilde digantung dua tahun pada 1992 akibat mencederakan dua ahli pengakap dan empat bulan sebelum insiden Porte, beliau telah mencederakan jururawat dan menumbut orang awam di sebuah hospital. Jurulatih Anderlecht, Johan Boskamp mengatakan De Bilde perlu bertemu dengan seorang psikiatis.

Pada Januari 1997, De Bilde berpindah ke kelab PSV Eindhoven dengan harga 3 juta euro. Di PSV, beliau telah menjaringkan 24 gol dalam 49 perlawanan liga. Tujuh gol dalam lapan perlawanan liga ketika separuh kedua musim 1996-97 membantu PSV menjadi juara liga. Beliau berpindah ke Sheffield Wednesday pada Ogos 1999 dan menjaringkan dua gol liga pada musim pertamanya di situ tetapi kelabnya tersingkir daripada Liga Perdana Inggeris.

Pada Oktober 2000, beliau sertai Aston Villa secara pinjaman selama tiga bulan. Beliau membuat empat penampilan liga untuk kelab. Beliau kembali ke Sheffield Wednesday pada Januari 2001 selepas tidak menjaringkan sebarang gol di Aston Villa. Beliau kembali ke Anderlecht pada Julai 2001 secara percuma dan beliau menandatangani kontrak tiga tahun. Dua tahun kemudian, beliau sertai Lierse sebelum beliau menamatkna kerjaya profesionalnya pada musim 2003-04. Beliau bermain untuk pasukan Willebroek-Meerhof pada 2005 dan 2007.

Kerjaya antarabangsa
De Bilde membuat debut untuk pasukan kebangsaan Belgium pada perlawanan menentang Macedonia pada 16 November 1994, seri 1-1. Beliau terpilih dalam skuad Euro 2000 dihoskan oleh negara tanah airnya, dan negara jiran, Belanda. Beliau bermain pada aksi akhir peringkat kumpulan, tewas 2-0 kepada Turki.

Gol antarabangsa

Catatan

Pautan luar

Kelahiran 1971
Orang hidup
Pemain bola sepak Belgium
Pemain R.S.C. Anderlecht
Pemain Sheffield Wednesday F.C.
Pemain Aston Villa F.C.
Pemain PSV Eindhoven
Pemain K. Lierse S.K.
Pemain UEFA Euro 2000